钦定古今图书集成/方舆汇编/职方典/第1252卷 > 《题耒阳杜工部祠记》赵师古
## 钦定古今图书集成/方舆汇编/职方典/第1252卷 > 《题耒阳杜工部祠记》赵师古

余尝读工部文，至《圣封》《三代礼乐》等赋，亹亹然，斌斌
然，知昔唐世之盛，可与尧舜比隆。噫！前贤述作，匪垂

避地死，葬于耒。余按《图经》，未尝不叹息而后已。湘楚
间好鬼事无文之祀，庙貌碁布，牲牢之荐，厌于神腹，
祝告之词，倦于巫工；独《工部》之祠缺焉。苟以神言之，
则聪明特达、英粹宏伟之士，岂不能权祸福于非常
之鬼哉？何习俗之难移乎？抑亲民者未之化耶？今《河
清君宰》是邑，以礼奉祀，因为志于墓。“庶使后之君
子化民而祀之，则豚酒之荐，庶不专于淫非之鬼，而
亦被及于唐异人之祠墓焉。”“淳化元年九月望日记。”